Belavežan sopimus

Belavežan sopimus (, , ) on 8. joulukuuta 1991 allekirjoitettu sopimus, jolla julistettiin Neuvostoliiton lakanneen olemasta ja perustettiin Itsenäisten valtioiden yhteisö. Sopimuksen allekirjoittivat Valko-Venäjällä Belavežan metsän kansallispuistossa sijaitsevalla Viskulin datšalla Valko-Venäjä, Venäjä ja Ukraina.

Sopimuksen täydellinen nimi on Sopimus Itsenäisten valtioiden yhteisön perustamisesta (, , ).

Sopimuksen allekirjoittajamaat vastaavat Neuvostoliiton perustamissopimuksen vuonna 1922 allekirjoittaneita neuvostotasavaltoja lukuunottamatta Transkaukasian SFNT:tä, joka lakkasi olemasta vuonna 1936. Sopimuksen johdannossa todetaan, että ”Sosialististen neuvostotasavaltojen liitto kansainvälisen oikeuden ja geopoliittisen todellisuuden subjektina lakkaa olemasta.”

Sopimuksen allekirjoittivat Valko-Venäjän korkeimman neuvoston puheenjohtaja Stanislau Šuškevitš ja pääministeri Vjatšaslau Kebitš, Venäjän presidentti Boris Jeltsin ja varapääministeri Gennadi Burbulis sekä Ukrainan presidentti Leonid Kravtšuk ja pääministeri Vitold Fokin.

Ukrainan ja Valko-Venäjän korkeimmat neuvostot ratifioivat sopimuksen 10. joulukuuta, Venäjän korkein neuvosto 12. joulukuuta.

Lähteet 

1900-luvun kansainväliset sopimukset
Valko-Venäjän historia
Venäjän historia
Ukrainan historia
Neuvostoliiton historia
Itsenäisten valtioiden yhteisö